Civilization V

Sid Meier's Civilization V er et 4X-videospill i  i Civilization-serien, utviklet av Firaxis Games. Spillet kom til Windows i september 2010, til OS X i november samme år, og i 2014 til Linux. Sid Meier var direktør for den kreative avdelingen hos Firaxis og var involvert i utviklingen.I Civilization V leder spilleren en sivilisasjon fra forhistorisk tid og inn i fremtiden, og vinner ved å nå en av flere mulige mål via forskning, utforskning, ekspansjon, diplomati, økonomi og kultur, samt med militære midler. Civilization V var det første i serien som ble lansert via Steam.
Spillet har fått to utvidelser, Civilization V: Gods & Kings i juni 2012 og Civilization V: Brave New World i mars 2013.
Civilization V er per 2016 et av de mest spilte spillene registrert av Steam. Civilization V (Civ 5) var det 5 mest spilte spillet fra 2009 til 2014. 8 345 884 personer hadde per 27. januar 2016 registrert Civ 5 på Steam, og 904 364 spillere hadde spilt i gjennomsnitt 14t 34min de siste to ukene , som gjorde spillet til det 7 mest spilte i slutten av januar 2016.


== Spillet ==
Civilization V er et turbasert strategispill der hver spiller er leder for en nasjon eller folkegruppe, og må gjøre valg som avgjøre denne gruppens utvikling fra forhistorisk tid og inn i fremtiden. På sin tur må spilleren flytte enheter som er sivile eller militære og utforske verden, grunnlegge byer eller krige, håndtere produksjon av nye enheter og bygninger i byene, handle  eller samtale med andre ledere, og håndtere sivilisasjonens teknologi, kultur, mattilgang og økonomi. Man kan vinne ved å erobre verden militært, stemmes fra som verdens leder av de nasjonale lederne og bystatene (kom med Civilization: Brave New World), bli den dominante kulturen hos alle verdens folk, kolonisere en fjern planet, eller ved å være størst og viktigst når antall turer er over.
Civilization V introduseret heksagonale felt samt flere taktiske elementer, blant annet at flere militære eller sivile enheter ikke lenger kan plasseres i samme område. Det sammen med at militære enheter ved siden av hverandre gir hverandre bonuser, endret slagmarken og hvordan man beleirer og inntar byer. I Civ 5 er byer aldri uten miltær beskyttelse, og motstanden må kjempes ned før en by kan inntas. Erobrede byer kan anekteres, jevnes med jorden, gjøres om til en vasallstat, eller gis tilbake til eventuelt tidligere eiere.
Spesielle personer, navngitt etter berømte historiske personer, kan starte gullaldre, bygge spesielle bygninger eller bidra med sin kompetanse til engangshendelser, som å forske frem en ny teknologi, omvende en by til en bestemt religion, eller reise på handelsoppdrag til en fjern bystat.
Civ 5 gir ikke mulighet til å handle teknologier, men man kan samarbeide med andre om teknologiske fremskritt. Bystater er byer som ikke tilhører en spesiell sivilisasjon, men som kan handles med eller erobres, og som gir bonuser dersom man er allierte. Kultur oppnås gjennom politiske valg, religion eller kulturbygg kan gi egne bonuser og, med utvidelsen Brave New World, øke turismen til byen.
Civilization 5 ble betraktelig mer populært enn sin etterkommer Civilization: Beyond Earth. Antall civ5-spillere de siste to ukene i januar 2018 var 639 908, mens 23 873 i samme periode hadde spilt Beyond Earth som ble lansert sent i 2014.


== Referanser ==